63. ΠΡΟΕΔΡΙΚΟ ΔΙΑΤΑΓΜΑ υπ’ αριθ.506 της 10 Οκτ./4 Νοεμ.1985 (ΦΕΚ Α΄184)  Σύσταση θέσεων προσωπικού στο Ταμείο Υγείας Δημοτικών και Κοινοτικών Υπαλλήλων (Τ.Υ.Δ.Κ.Υ.). 64. ΑΠΟΦΑΣΗ ΥΦΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ.102/3101 της 21 Νοεμ./24 Δεκ.  1985  (ΦΕΚ Β΄777) Αναγνώριση προϋπηρεσίας στο Ταμείο Ασφαλίσεως Δημοτικών και Κοινοτικών Υπαλλήλων (Τ.Α.Δ.Κ.Υ.) που λαμβάνεται υπόψη ως συντάξιμη από το φορέα κύριας ασφάλισης  Ασφαλισμένοι του Ταμείου Ασφαλίσεως Δημοτικών και Κοινοτικών Υπαλλήλων (Τ.Α.Δ.Κ.Υ.) των οποίων, ο αναγνωριζόμενος χρόνος κατά την επέλευση του ασφαλιστικού κινδύνου δεν επαρκεί για τη θεμελίωση του συνταξιοδοτικού δικαιώματος, δικαιούνται να αναγνωρίσουν κάθε άλλο συντάξιμο χρόνο πραγματικής υπηρεσίας που αναγνωρίζεται από το φορέα κύριας ασφάλισης και αποδεικνύεται από τη συνταξιοδοτική απόφαση αυτού, μέχρι τη συμπλήρωση των ελάχιστων χρονικών προϋποθέσεων και εφόσον ο χρόνος αυτός δεν έχει ληφθεί υπόψη για την απονομή σύνταξης από άλλο επικουρικό φορέα. Η αναγνώριση γίνεται ύστερα από αίτηση του ενδιαφερόμενου και σε περίπτωση θανάτου αυτού ύστερα από αίτηση των μελών της οικογένειάς του. Η εξαγορά του αναγνωριζόμενου χρόνου γίνεται με την καταβολή ποσού ίσου με το γινόμενο της τελευταίας τακτικής εισφοράς πριν από την έξοδό του από την υπηρεσία επί τον αριθμό των αναγνωριζόμενων μηνών. Η εξόφληση του ποσού γίνεται εφάπαξ μέσα σε διάστημα 2 μηνών από την κοινοποίηση της σχετικής απόφασης. Σε περίπτωση καταβολής του ποσού της εξαγοράς μετά την παρέλευση των 2 μηνών, το δικαίωμα για σύνταξη θα αρχίζει από την πρώτη του επόμενου μήνα της εξόφλησης της οφειλής. 3.Β.δ.59-64 Ταμείο Ασφαλίσεως Δημοτ. και Κοινοτ. Υπαλλήλων 